Quality Hotel 33

Quality Hotel 33 er et hotell med 242 rom i Quality Hotels-kjeden, lokalisert i Østre Aker vei 33 på Økern i bydel Bjerke i Oslo. Gatenummeret har gitt navn til hotellet.

 Geografisk plassering 
Hotellet ligger i kort avstand til industri- og næringsområdet Alnabru som i 2015 hadde 19 000 arbeidsplasser. Plasseringen er av TØI fremhevet som egnet til å lette atkomsten for tilreisende til bedrifter i denne delen av Oslo. Den samme vurdering er gjort av beliggenheten til Thon Hotel Linne.

 Bygningshistorie 
Hotellets lokaler var opprinnelig Standard Telefon og Kabelfabriks administrasjonsbygning (oppført i 1968), tegnet av arkitekt Erling Viksjø. Bygget er i naturbetong som var Viksjøs typiske stil. Da bygget ble oppført var omgivelsene på Økern et fabrikkområde. Høydeforskjellen innenfor tomten var 3,5 meter og en basebygning ble satt opp for å ta opp høydeforskjellen.

Hovedblokken er løftet en etasje over bakken på en ramme av naturbetong blant annet på grunn av en trang tomt for å gi plass til inngangsparti. Bygget fremstår som to deler delvis skutt inn i hverandre.

Odd Tandberg laget en sandblåst relieff i naturbetong i vestibylen. Kjernen i betong, med blant annet heisesjakter, er stikker på taket to etasjer over resten. 

Hovedbygget ble ombygd til hotell i 2007. Hotellet er innehaver av Olavsrosa.Quality Hotel 33 fra Olavsrosa

 Referanser 

Eksterne lenker
 Hotellets nettsider

Kategori:Hoteller i Oslo
Kategori:Petter Stordalen
Kategori:Olavsrosa
Kategori:Etableringer i 2007
Kategori:Økern
Kategori:Erling Viksjø
Kategori:Standard Telefon og Kabelfabrik